Bedieninge - Oosterlig - Betrokke - Pretoria
Skakel in by ‘n huisgroep en word deel van ‘n omgee-vriendekring wat saam groei.
Roedolf Botha 082 826 2641
As senior burger kry jy hier die geleentheid om: ‘n tuiste tussen jou eie oudedomsgroep te vind, maandelikse byeenkomste (Bybelstudie, gassprekers, konserte, uitstappies) mee te maak, by uitreikprojekte betrokke te raak en ‘n jaarlikse wegbreek te ervaar
Wim Heunis 082 788 1323
Om elkeen wat hier by Oosterlig kom, te laat voel dat hy/sy baie spesiaal en hartlik welkom is, deur (op ‘n roosterbasis): verwelkoming voor/na eredienste en opneem van offergawes; beantwoord navrae by toonbank; bedien tee/koffie na eredienste; voorbereiding, bediening en opruim by begrafnisonthale en spesiale funksies
JI de Wet 072 672 4487
Om as sanger, instrumentalis, akteur, teksskrywer, voorleser, rekenaar- en beligtingskundige en binneshuisversierder ‘n bydrae tot unieke eredienservarings te lewer
NC Müller 082 492 5241
Kom skep (op ‘n roosterbasis) atmosfeer met blomme by eredienste, doop, nagmaal, belydenisaflegging en Paas- en Kerssangdienste
Elsa Botha 082 566 6110
Hier kry jy as beeldende kunstenaar (alle media) en kunsliefhebber geleentheid om saam uit te stal, jaarlikse kunsuitstallings te help reël, kuns te geniet en verhoudinge te bou.
Jana Louw 083 634 9919
En Route (Bybel-en-dissipelskapgesprek)
Op Woensdag-aande van 19:00 tot ± 20:30 kan jy deel word van ‘n vars en unieke ervaring van die Bybel soos deur ‘n kenner oorgedra.
Tanya Fourie 083 301 7190
Opgeleide beraders bied ondersteuning aan die gemeenskap deur middel van 11 steungroepe, o.a. AA, Sincha (substansafhanklikheid) en depressive
Die Sentrum bied ook verskeie kortkursusse deur die loop van die jaar aan, asook kortkursusse en gevorderede sertifikaatkursusse in Naratiewe Patorale Terapie
Lizelle Faber 012 998 8323
Gesinsbediening - Kleuters, Tjokkers, Kinders, Tieners
Ons wil graag elke kind – in alle ouderdomsfases – laat deelneem aan ‘n opwindende Bybelreis om te ervaar hoe God se storie ook sy/haar storie ontmoet. Jy kan hiermee help deur as groepleier, mentor en organiseerder (vir kampe en uitreike) op te tree
Ons wil ook graag met ouers hande vat en hulle toerus vir hulle grootste taak.
Cristelle Hatting 084 511 7158
Spesiale Behoefte Bediening
Oosterlig droom dat elke gesin met spesiale kinders tuiskom in die gemeente. Daarom het ons ‘n Sondagskool (Kompas kids) vir ons spesiale maats tydens die tweede oggenddiens, sodat pappas en/of mammas weer gemaklik eredienste kan bywoon. Ons beplan verskillende klassies vir kinders met verskillende behoeftes. Ons maats gaan elke Sondag saam met die gemeente worship, saam verhale in die Bybel ontdek, asook speels-kreatief besig wees. Tydens die Special needs Kompas kids beplan ons ‘n Recharge-kuier- spasie vir die spesiale kinders se ander boeties en sussies. ‘n Plekkie waar hierdie helde kan ontspan, bederf word, gesels oor die uitdagings van special needs siblings en sommer net rus. Die bediening word bestuur deur ouers van Special needs kids, arbeidsterapeute, asook Oosterlig se Gesinsbedieningspan.
Huwelikskursus (toerusting en verryking)
Kom leer – in ‘n heerlike ontspanne atmosfeer en saam met ander paartjies – om die liefde van jou lewe beter te verstaan en om die verhouding tussen julle te verdiep en bedag te wees op slaggate in die huwelik.
Dinsdagaande tussen 18:30 en 20:30 in Communitas
Nicolin Hoffman 084214 8782
Karina Oosthuizen 076 920 0336
Op Dinsdagoggende van 09:30 – 10:30 kom vroue bymekaar vir ‘n interaktiewe gesprek oor die Woord van God; om kennis en insig te verbreed en om saam stil te word
Rinie van Rensburg 082 343 6000
Hierdie bediening verskaf vir ten minste die eerste vyf dae nadat ‘n mamma en haar nuwe babatjie uit die hospitaal gekom het, etes vir die gesin.
Elize Erasmus 076 166 2966
Hierdie groep energieke jong manne help graag met fisies veeleisende take soos die oplaai van die kratte vir Sonheuwel-bediening en die uitreike van die Senior-Aksie.
Emmie Archer 083 566 7991
Maritza Nel 082 924 2042
By Hart-Aksie word in mense se materiële nood en behoeftes voorsien. Ondersteuners word ingelig gehou, skenkings word doelmatig aangewend en mense se menswaardigheid word herstel.
Vrywilligers kan help met die aankoop van voorraad, vervoer van skenkings, vervoer van mense (bv. na hospitale), uitdeel van groente en kruideniersware en die hantering van die klerebank.
Ursula van Zyl 083 378 9550
Ons wil die groot opdrag van Handelinge 1:8 uitvoer, naamlik om die Evangelie van Jesus Christus aan alle mense – plaaslik en in ander lande – te bring. Jy kan hieraan deelneem d.m.v. onder andere uitreike en besoeke aan sendelinge, finansiële bydraes, artikels vir die Dinokana Kgote-basaar te skenk en Bybels vir sendelinge aan te koop.
Ursula van Zyl 083 457 4361
Anton Louw 082 403 8348
Mossie Myburg 082 784 6824
Vir studente en jong werkendes word hier nuwe vriendskappe gebou deur opwindende maandelikse “socials”, die jaarlikse Jiver Cup-gholfnaweek, die Master Chef-kompetisie, Quiz-aande, mandjiedanse, uitreike, betrokkenheid by Lig-Kinderbediening en kofiie-/kuierspanne wat voor en na aanddienste koffie en tee bedien.